open-index/open-wikipedia-markdown huggingface dataset:
María González Albert

**María González Albert**, nada na Rúa en 1977, é unha política galega do BNG.

## Traxectoria 
Natural da Rúa, é licenciada en Ciencias da Información pola Universidade de Santiago de Compostela. Iniciou a súa andaina institucional como concelleira do BNG no Concello de Ourense entre 2003 e 2006.

Foi candidata do BNG na Rúa nas eleccións municipais de 2007 e 2011 aínda que non foi elixida concelleira. En decembro de 2012 entrou como concelleira para substituír a Xaquín Pérez. Nas eleccións municipais de 2015 encabezou a candidatura do BNG á alcaldía da Rúa e foi elixida alcaldesa grazas a un pacto de goberno co PSdeG-PSOE. En virtude deste pacto de goberno cedeulle a alcaldía ó candidato socialista Luís Fernández Gudiña en xuño de 2017. Nas municipais de 2019 encabezou novamente a candidatura do BNG e pasou á oposición, dado que o PPdeG logrou o goberno grazas á abstención dos independentes do RUA.

Nas autonómicas de 2020 foi a número 3 da candidatura do BNG pola provincia de Ourense e foi elixida deputada do Parlamento de Galicia. En xuño de 2023 presenta a súa renuncia como deputada do Parlamento por incompatibilidade de cargos ao recupera-la alcaldía da Rúa grazas a un pacto co PSdeG-PSOE e o RUA.

## Notas 
## Véxase tamén 
### Outros artigos 
*Eleccións municipais na Rúa
Kyle Anderson

**Kyle Forman Anderson**, nado o 20 de setembro de 1993 en Nova York, é un xogador estadounidense de baloncesto profesional que xoga nos Golden State Warriors da National Basketball Association (NBA).

## Traxectoria 
O 26 de xuño de 2014, Anderson foi seleccionado na 30ª posición do Draft da NBA de 2014 polos San Antonio Spurs. O 12 de xullo de 2014, asinou cos Spurs. Durante a súa tempada coma rookie, foi asignado en varias ocasións ós Austin Spurs da NBA Development League.

Tras a tempada 2017-18, Anderson converteuse en axente libre restrinxido. O 9 de xullo de 2018, Anderson asinou un contrato de catro anos e 37.2 millóns de dólares cos Memphis Grizzlies despois de que os Spurs rexeitaran igualar a oferta dos Grizzlies.

O 8 de xullo de 2022, Anderson asinou cos Minnesota Timberwolves.

O 6 de xullo de 2024, os Timberwolves traspasaron a Anderson ós Golden State Warriors no primeiro traspaso entre seis equipos da historia da NBA, no que tamén participaron os Philadelphia 76ers, os Dallas Mavericks, os Denver Nuggets e os Charlotte Hornets.

## Estatísticas 
### Tempada regular 
### Playoffs 
## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com
Javier Alfaya

**Javier Alfaya Bula**, nado na Ramallosa (Baiona) o 6 de agosto de 1939 e finado en Madrid o 29 de xaneiro de 2018, foi un xornalista, escritor e tradutor galego.

## Traxectoria 
Fillo de notario, criouse en Reboreda (Redondela) ata que, cando tiña sete anos, o seu pai foi destinado a León.

Desenvolveu a súa carreira xornalística en revistas progresistas ou de esquerda como *Triunfo*, *Mundo Obrero* ou *La Calle*, e colaborou en diarios como *El País*, *El Mundo*, *Le Monde diplomatique* ou *El Independiente*. Tamén traballou en publicacións culturais como *Cuadernos para el Diálogo*, *Letra Internacional*, *Ínsula*, *A Nosa Terra* e *Revista de Occidente*. En 1985 cofundou a revista de música clásica *Scherzo*, da que foi presidente até o seu falecemento.

Como tradutor, e en colaboración coa súa compañeira Bárbara McShane e co seu fillo Javier Alfaya McShane, traduciron ao castelán obras de Joseph Conrad, Graham Greene, Nadine Gordimer, Ernest Hemingway, Gerald Durrell, Iris Murdoch, Isak Dinesen, Isaac Asimov, George Steiner ou Salman Rushdie.

En outono de 2011 doou á Biblioteca Nacional de España un legado de correspondencia con escritores como Vicente Aleixandre, Manuel Andújar, Paul Preston, Manuel Tuñón de Lara ou Juan Goytisolo, así como con compositores e musicólogos como Hans Werner Henze ou Henri Dutilleux.

## Obra 
### Poesía 
* *Transición* (1970)
* *La libertad, la memoria* (1986)

### Ensaio 
* *Viaje al país gallego* (con Armando López Salinas) (1967).
* *La memoria insumisa* (con Nicolás Sartorius, 1999)
* *Crónica de los años perdidos* (2003)

### Narrativa 
* *El traidor melancólico* (relatos, 1991)
* *Eminencia o la memoria fingida* (novela, 1993)
* *Una luz en la marisma* (literatura xuvenil, 1994; ambientada en Redondela)
* *Leyenda o el viaje sentimental* (novela, 1996) 
* *El chico rumano* (literatura xuvenil, 2006)
* *Inquietud y desorden en la Casa Abacial* (novela, 2008)

## Notas
Zhao Wei

**Zhao Wei**, nada en Wuhu o 12 de marzo de 1976, tamén coñecida como **Vicki Zhao**, é unha actriz, cantante e directora de cine chinesa.

## Discografía 
* 1999: *Swallow* (小燕子)
* 1999: *Magic of Love* (爱情大魔咒)
* 2001: *The Last Separation* (最后一次分手)
* 2004: *Afloat* (飘)
* 2005: *Double* (双)
* 2007: ''Angel's Suitcase* (天使旅行箱)
* 2009: *We're All Great Directors'' (我们都是大导演)

## Notas 
## Véxase tamén 
### Ligazóns externas 
*
Estatuto de Autonomía de Cantabria

O **Estatuto de Autonomía de Cantabria** é a norma institucional básica da comunidade autónoma de Cantabria, en España. Determina as competencias, órganos e institucións de autogoberno da comunidade cántabra. Legalmente, trátase da Lei Orgánica 8/1981, do 30 de decembro de 1981, aprobada o 15 de decembro do mesmo ano no Congreso, publicada no BOE dende o 11 de xaneiro de 1982 e entrou en vigor o 1 de febreiro de 1982 (20 días despois dende a súa publicación). Posteriormente foi modificado para ampliar competencias e definir artigos provisionais.

Cantabria foi unha das primeiras Comunidades Autónomas en ter Estatuto de Autonomía, pois foi aprobado o 30 de decembro de 1981 (xunto con Andalucía e Asturias que o aprobaron o mesmo día) e só por detrás do País Vasco, Cataluña e Galicia.

## Notas 
## Véxase tamén 
### Ligazóns externas 
* O Estatuto de Autonomía de Cantabria e as súas reformas 
* Sinopse do Estatuto de Autonomía de Cantabria
* Cronoloxía do Estatuto de Cantabria
* Proxecto para un Estado Federal Cántabro-Castelán de 1936 
* Sinopse do Estatuto de Autonomía para Cantabria na web do Congreso dos Deputados
Toni Otero

**José Antonio Otero Fernández**, máis coñecido como **Toni Otero**, nado o 19 de outubro de 1974 en Vigo, é un adestrador e exfutbolista galego. Durante a temporada 2015-16 exerceu como director deportivo do Club Deportivo Lugo. Como futbolista xogaba de centrocampista.

## Véxase tamén 
### Ligazóns externas 
*
Tino Saqués

**Constantino Saqués Pereira**, máis coñecido como **Tino Saqués**, nado o 22 de decembro de 1961 en Lugo,  é un empresario galego.

## Traxectoria
Administrador da empresa Frisaqués S.L. Foi máximo accionista do Club Deportivo Lugo e exerceu como o vixésimo terceiro presidente do club desde o 2015 (tras substituír no cargo a José Bouso) ata o 2025. Dos seus 10 anos de presidencia, o club militou os oito primeiros de xeito consecutivo na Segunda División, antes de descender en 2023 á Primeira Federación. En 2025 vendeu o club a un grupo empresarial encabezado polo exfutbolista peruano Ronald Baroni, propietario tamén do Celaya mexicano.

## Notas
Revlon

**Revlon** é unha empresa estadounidense de cosmética, coidado da pel, perfumaría e coidado persoal fundada en 1932.

## Notas 
## Véxase tamén 
### Ligazóns externas 
* revlon.com
Alberto Varela Paz

**Alberto Varela Paz**, nado en Vilagarcía de Arousa en 1975, é un avogado e político galego do PSdeG-PSOE.

## Traxectoria
É licenciado en Dereito. Traballou como asesor xurídico de Urbanismo no Concello de Vilagarcía desde 2006. Tras gañar unhas primarias en novembro de 2014 foi candidato do PSdeG á alcaldía de Vilagarcía nas eleccións municipais de 2015, obtendo 8 concelleiros e sendo elixido alcalde como candidato da lista máis votada, gobernando en minoría con apoios puntuais. Nas eleccións de 2019 foi reelixido alcalde cunha maioría absoluta de 12 concelleiros. En novembro dese mesmo ano converteuse en presidente da Federación Galega de Municipios e Provincias (FEGAMP). Nas municipais de 2023 perdeu a maioría absoluta ao baixar a 9 concelleiros, sendo reelixido alcalde co apoio do BNG. En novembro dese ano foi reelixido presidente da FEGAMP.

## Notas 
## Véxase tamén 
### Outros artigos 
* Eleccións municipais en Vilagarcía de Arousa

### Ligazóns externas 
* Entrevista en *La Voz de Galicia*
Juan Somoza Rebollido

**Juan Somoza Rebollido**, nado en Boiro en 1898 e finado no mesmo concello o 14 de outubro de 1985, foi un sindicalista e político galego.

## Traxectoria 
Ferreiro e comerciante. Militante socialista. Foi correspondente de *El Pueblo Gallego*, *La Lucha* e *Solidaridad Obrera* en Boiro. Con motivo duns incidentes durante as eleccións de novembro de 1933 foi detido; xulgado en consello de guerra foi condenado a catro anos de prisión correccional, e internado no penal de El Dueso. Logo do triunfo da Fronte Popular en febreiro de 1936 foi amnistiado. Foi nomeado alcalde de Boiro en marzo de 1936. Cando se produciu o golpe de Estado do 18 de xullo de 1936 estaba en Madrid. Instalouse en Valencia onde participou con outros correlixionarios na creación do Grupo de Socialistas Galegos. Exiliouse na Arxentina. Retornou a Galicia despois da morte de Franco e finou en Boiro o 14 de outubro de 1985 con 87 anos.

## Vida persoal 
Casou con Consuelo Outeiral Outeiral, irmá de Juan Outeiral.

## Notas 
## Véxase tamén 
### Bibliografía 
* 

### Ligazóns externas 
*
Hermenegildo Losada Loureiro

**Hermenegildo Losada Loureiro**, nado en Maceira (Covelo) en 1899 e finado en México en 1985, foi un médico e político galego.

## Traxectoria 
Licenciado en Medicina pola Universidade de Santiago de Compostela en 1925. Instalouse en Tui, onde dirixiu o o Sanatario Losada. Foi fundador do Círculo Socialista de Tui. Co golpe de Estado do 18 de xullo de 1936 logrou fuxir a Portugal co farmacéutico Ulpiano Piña. Logo pasou a Francia e dende alí á zona republicana. Instalouse en Valencia onde participou con outros correlixionarios na creación do Grupo de Socialistas Galegos. Foi xefe de sanidade da 11ª Brigada Mixta. Foi xulgado en dous procesos militares, sendo declarado en rebeldía. Abríronlle expediente de responsabilidade civil en 1938. Pasou a Francia, onde estivo internado nos campos de concentración de Le Barcarés e Bram.

Logo puido exiliarse co seu irmán Marcelino en México, chegando a Veracruz no buque *Ipanema* en xullo de 1939. En México exerceu a súa profesión co seu irmán e abriron unha clínica médico-cirúrxica na cidade de México. Tamén foi profesor no Instituto Hispano-Mexicano Ruiz de Alarcón, dirixido por Pedro Martul Rey. En México estivo en contacto co grupo dos socialistas galegos no exilio. Regresou varias veces a Galicia.

## Vida persoal 
Casou coa mestra de Covelo Juana Menés Cucalón, e foi pai de Ernesto Losada Menés.

## Notas 
## Véxase tamén 
### Bibliografía 
* 

### Ligazóns externas 
* Ficha no Repertorio biobibliográfico do exilio galego
Tambores metálicos de Trinidad e Tobago

Os **tambores metálicos de Trinidad e Tobago**, tamén coñecidos como **steelpan**, **pan** ou **steeldrums**, son varios instrumentos musicais e un xénero da música de Trinidad e Tobago. Cando os trinitenses se refiren ao conxunto que executa música cos tambores metálicos, empregan o termo *steelband*, que en galego se traduce como *banda de aceiro*.

Os steelpan son instrumentos de percusión que posúen unha afinación nunha escala pentatónica, aínda que existen algúns deles que son afinados nunha escala diatónica ou escala cromática. Para fabricar un destes tambores, empréganse contedores de aceiro de cincuenta e cinco galóns (aproximadamente 200 litros) dos que se empregan nos repartimentos de petróleo. De feito, un dos nomes nativos de Trinidad para este instrumento, *drum*, deriva do termo inglés co que se designan os tanques que se empregan na confección do tambor. O tambor metálico é correctamente chamado **steelpan** ou **pan**, en tanto que é un instrumento da familia dos idiófonos, e non se trata propiamente dun tambor, que é un membranófono.

O son do tambor metálico de Trinidad e Tobago é moi recoñecíbel en músicas caribeñas tropicais e no xénero calipso.

## Véxase tamén
### Outros artigos
* Calipso
Syrah

* *Este artigo trátase dun tipo de uva, para a cidade iraniana véxase Shiraz.*
miniatura|As uvas syrah teñen unha cor púrpura profunda característica que se reflecte no viño.

**Syrah** (en francés) ou ***Shiraz*** (en inglés) é unha caste de uva tinta da familia da *Vitis vinifera* (videira común) orixinaria de Francia, de pequeno tamaño, forma esférica e pel de grosor medio de cor negra azulada, de cultivo moi estendido e utilizada especialmente no val do Ródano. É moi utilizada na produción de viños. Outros nomes cos que se coñece son *candive noir, entournerein, hermitage, hignin noir, petite syrah, plan de la biaune, schiraz, serine, seräne, shiraz, sirac, sirah* e *syra*. É un dato importante saber que o nome de Syrah provén das zonas frías de Francia e a denominación de Shiraz provén das zonas cálidas de Australia.

## Orixe 
A orixe desta cepa está arrodeado de controversias e dúbidas. Unha das hipótese é que provén da cidade persiana de Shiraz, dende onde ben os fenicios ou séculos despois os cruzados teríana levado á Galia. Segundo outros, viría de Siracusa, en Sicilia. Ten unha importante implantación no centro e sur de Francia, o que deu lugar a que se considere que pode ser orixinaria do Ródano, rexión onde se elaboran viños monovarietais con este bago, en particular os de Hermitage.

## Expansión 
Hoxe cultívase en países coma Australia (onde é chamada Shiraz) e Francia (onde é chamada Syrah). Outros países onde é posíbel encontrala son Arxentina, Estados Unidos, Chile (onde é chamada Shiraz), España (non en Galiza), Portugal ou no Brasil (rexións vinícolas do Vale do São Francisco, e sur de Minas Gerais).

No norte do Ródano, en Francia, todos os viños tintos proveñen da syrah.

## O viño syrah 
O viño syrah é un viño amábel e saboroso, de recendo profundo a froitas silvestres e a violetas. A cor é intensa, profunda. En boca adoitan ser viños robustos, estruturados. É ideal para compartilo en reunións combinado con queixos maduros e chacinas fortes, tamén é excelente acompañante para pastas con mollos vermellos e carnes xeralmente adubadas, asadas ou guisadas. O año tamén é unha boa razón para tirar a rolla dun viño Syrah, así como as carnes de porco.
Os Syrah de América acompañan ben as carnes asadas; os syrah europeos, máis escuros e de corpo máis intenso, son ideais para animais de caza coma o veado, o porco bravo e aves. Os mellores viños son Côte-Rotie e Hermitage.

## Notas 
## Véxase tamén 
### Outros artigos 
* Lista de castes de uvas
Genco Ecer

**Genco Ecer** (pronunciación turca: [ˈɡendʒo ˈedʒeɾ]; nado o 13 de decembro de 1985 en Ankara, Turquía) é un cantante e atleta turcochipriota. Antes da súa carreira musical, Ecer representou á República Turca do Norte de Chipre no equipo de natación e na selección de baloncesto. No 2009, Eccer lanzou o seu álbum debut *Kandıramazsın*. O álbum contiña cancións de R&B, funky house e pop. O principal sinxelo foi *U Dönüşü*. Ecer estudou arquitectura na Universidade do Oriente Próximo.

## Discografía 
* *Kandıramazsın*

### Sinxelos 
* *U Dönüşü* (2010)
* *Yalvarırım* (2011)

## Notas
Patty Duke

**Anna Marie** "**Patty**" **Duke**, nada en Nova York o 14 de decembro de 1946 e finada nos Ánxeles o 29 de marzo de 2016 foi unha actriz estadounidense.

## Traxectoria 
Duke naceu en Queens, filla máis nova de Frances McMahon e John Brock Duke. A súa infancia cos seus irmáns Raymond e Carol foi dura. O seu pai era alcohólico e a súa nai sufriu depresión clínica. Cando Duke tiña seis anos a súa nai botou o seu pai da casa e con seis deixouna ao coidado de John e Ethel Ross, que se converterían nos seus representantes, promovéndoa como actriz infantil.

Os métodos dos Ross eran en ocasións explotadores e sen escrúpulos; dicían que Duke era dous anos máis novas do que realmente era e inchaban o seu currículo con créditos falsos. Foi Ethel Ross quen ordenou o cambio de nome: "Anna Marie morreu; agora es Patty". Esperaban que "Patty Duke" duplicaría o éxito da actriz Patty McCormack. Esta acción tería dolorosas repercusións no futuro.

## Filmografía 
## Notas 
## Véxase tamén 
### Ligazóns externas 
* Páxina oficial
* 
* When Young Stars Burn Out MSN Movies
* Celebrity Spokesperson Patty Duke Says "Retire Online, It’s So Easy!" (Social Security Public Service Announcements)
Universidade do Oriente Próximo

A **Universidade do Oriente Próximo** (en turco: *Yakın Doğu Üniversitesi*, tamén coñecida por **YDÜ**) é unha universidade privada, onde máis de 25&nbsp;000 estudandes da República Turca do Norte de Chipre e de 55 países estranxeiros levan a cabo estudos de grao e posgraduado. Fundouse en Lefkoşa no ano 1988. A linguaxe de instrución na zona leste da universidade é o inglés na maioría de departamentos. A Universidade do Oriente Próximo conta na actualidade con 16 facultades con 90 departamentos e escolas que ofertan cursos a nivel de pregraduado e posgraduado. A universidade oferta programas de posgraduado baixo á dirección e coordinación da Escola de Graduados de Ciencias Sociais e Aplicadas. A Escola Preparatioria en Inglés está dispoñíbel para aqueles que precisan mellorar o seu inglés antes de comezar a estudar nos programas especializados das facultades.

## Facultades
miniatura|Facultade de Enxeñaría.
miniatura|Facultade de Dereito.
A universidade conta coas seguintes facultades:

*Facultade de Educación *Atatürk*.
*Facultade de Arquitectura.
*Facultade de Artes e Ciencias.
*Facultade de Comunicación.
*Facultade de Odontoloxía.
*Facultade de Divindade.
*Facultade de Economía e Ciencias Administrativas.
*Facultade de Enxeñaría.
*Facultade de Belas Artes e Deseño.
*Facultade de Ciencias da Saúde.
*Facultade de Dereito.
*Facultade de Estudos Marítimos.
*Facultade de Medicina.
*Facultade de Arte Dramática.
*Facultade de Farmacia.
*Facultade de Veterinaria.

## Notas
Solla de pintas do Xapón

A **solla de pintas do Xapón** (***Eopsetta grigorjewi***) é unha especie de peixe teleósteo da orde dos pleuronectiformes, suborde dos pleuronectoideos, familia dos pleuronéctidos e subfamilia dos pleuronectinos.

É un peixe mariño, demersal, que pode vivir a profundidades de entre os 60 e os 1.325 m 
en augas subtropicais,

Vive na zona sublitoral, en fondos areosos ou lamacentos duns 200 m de profundidade.

É unha especie comestíbel de interese pesqueiro que se captura nas zonas de pesca 61 e 77 (Pacífico noroeste e centro-leste, resplectivamente), sendo tamén obxecto de cría en acuicultura no Xapón.

## Notas 
## Véxase tamén 
### Bibliografía 
* Cooper, J. A. & F. Chapleau (1998): "Monophyly and intrarelationships of the family *Pleuronectidae* (Pleuronectiformes), with a revised classification". *Fish. Bull*. **96** (4): 686-726.
* Lahuerta Mouriño, F. e Vázquez Álvarez, F. X. (2000): *Vocabulario multilingüe de organismos acuáticos*. Santiago de Compostela: Xunta de Galicia / Termigal. ISBN 84-453-2913-8.
* Nelson, Joseph S. (2006): *Fishes of the World*. Nova York: John Wiley & Sons, Inc. ISBN 0-471-25031-7.
Liga Nacional de Cuba

O **Campionato Nacional de Fútbol de Cuba ** é a máxima categoría do fútbol de Cuba. Está regulado pola Asociación de Fútbol de Cuba (AFC).

## Historia 
* 1912-1961: Participaron clubs afeccionados (disputouse paralelamente un *Campionato Cubano Profesional* entre 1948-1951 e 1954-1956).
* 1963-presente: Participan seleccións rexionais.

## Formato 
Dende 1963 as 16 unidades territoriais de Cuba participan a través de seleccións rexionais no torneo, ata 1977 podían facelo utilizando un alcume.

## Equipos 2016 
### Campionato Nacional de fútbol 
* FC Camagüey
* FC Ciego de Ávila
* FC Cienfuegos
* FC Ciudad de La Habana
* FC Guantánamo
* FC Las Tunas
* FC Santiago de Cuba
* FC Villa Clara

### Torneo de Ascenso 
* FC Artemisa
* Granma
* FC Holguín
* FC Isla de la Juventud
* FC Matanzas
* FC Mayabeque
* FC Pinar del Río
* FC Sancti Spíritus

## Palmarés
## Títulos por club 
## Notas 
## Véxase tamén 
### Outros artigos 
*El Blog del Fútbol Cubano 
**Españoles en el fútbol cubano*. Cuadernos de Fútbol. Revista digital de CIHEFE (Centro de Investigaciones de Historia y Estadística del Fútbol Español). 
*Sitio web oficial .
Subdivisións de Kosovo

**Kosovo** está administrativamente subdividida en sete distritos (en albanés: *Rajone*; en serbio: Окрузи, Okruzi). E estes divididos en 38 concellos.

## Distritos 
## Notas
Solla de California

A **solla de California** (***Eopsetta grigorjewi***) é unha especie de peixe teleósteo da orde dos pleuronectiformes, suborde dos pleuronectoideos, familia dos pleuronéctidos e subfamilia dos pleuronectinos, unha das dúas recoñecidas actualmente no xénero *Eopsetta*.

## Taxonomía 
A especie foi descrita en 1879 polo zoólogo inglés residente en California (Estados Unidos) William Neale Lockington, baixo o nome de *Hippoglossoides jordani*,

## Descrición 
Esta especie é un peixe plano cos dous ollos situados no lado dereito do seu corpo ovalado. A cara superior, pigmentada, é e coloración uniforme parda escura, e a inferior é branca, ás veces con tonalidades rosadas. Ten unha gran boca con dúas fileiras de dentes pequenos, en forma de frecha, na mandíbula superior, e unha soa fileira na inferior.

Pode alcanzar unha lonxitude máxima de 53&nbsp;cm nos machos e de até os 70&nbsp;cm nas femias. O tamaño medio dos espécimes capturados é de 42,5&nbsp;cm. O peso máximo rexistrado foi de 3,7&nbsp;kg .

A súa columna vertebral está formada por de 41 a 44 vértebras. A aleta dosal presenta de 87 a 101 raios, e a anal de 67 a 79. A orixe da aleta dorsal sitúase á altura do medio do ollo. A aleta caudal remata nunha ampla 'V'.

## Hábitat, bioloxía e usos 
É un peixe mariño, demersal, que vive en fondos de entre os 0 e os 550 m de profundidade, nas costas do océano Pacífico norte, entre os 67° N e os 31° N, desde o mar de Bering e Alasca até as illas Coronado, ao norte da Baixa California (México). xeralmente en augas profundas.

Poden vivir até os 35 anos.

Aliméntanse de invertebrados e peixes bentónicos.

## Notas 
## Véxase tamén 
### Bibliografía 
* Cooper, J. A. & F. Chapleau (1998): "Monophyly and intrarelationships of the family *Pleuronectidae* (Pleuronectiformes), with a revised classification". *Fish. Bull*. **96** (4): 686-726.
* Eschmeyer, W. N.; E. S. Herald e H. Hammann (1983): *A field guide to Pacific coast fishes of North America*. Boston, U.S.A.: Houghton Mifflin Company.
* Lahuerta Mouriño, F. e Vázquez Álvarez, F. X. (2000): *Vocabulario multilingüe de organismos acuáticos*. Santiago de Compostela: Xunta de Galicia / Termigal. ISBN 84-453-2913-8.
* Nelson, Joseph S. (2006): *Fishes of the World*. Nova York: John Wiley & Sons, Inc. ISBN 0-471-25031-7.

### Ligazóns externas 
* *Eopsetta grigorjewi* en ADW.
Yuri de Souza

**Yuri de Souza Fonseca**, nado en Maceió (Alagoas) o 8 de agosto de 1982, é un exfutbolista brasileiro que xogaba na demarcación de dianteiro centro. Amplamente considerado como o mellor e máis emblemático xogador na historia da Ponferradina, é o futbolista con máis partidos disputados co club berciano (511), así como o seu máximo goleador histórico (197).

É irmán do tamén futbolista Igor de Souza e curmán do ex xogador Charles Dias, cos que coincidiu no mesmo equipo na súa época no Pontevedra.

## Traxectoria 
Comezou a xogar ao fútbol en Portugal, onde viviu dende os cinco anos de idade. Formouse nas categorías inferiores do FC Maia, debutando co primeiro equipo no ano 2000. Xa comezada a tempada 2002/03 foi traspasado ao Boavista FC, co que remataría o curso, e nos dous seguintes anos foi cedido ao Gil Vicente FC e ao Estoril Praia.

Faltándolle un ano de contrato co equipo portugués, decidiu rescindilo e buscar equipo na liga española. Así no verán de 2005 fichou polo Pontevedra CF, no que militou ata 2009 na Segunda División B Española salvo un ano que estivo cedido no UD Las Palmas na categoría de prata. No club galego coincidiu co seu irmán Igor e o seu curmán Charles, formando un histórico tridente ofensivo que marcou 89 goles en dous anos.

De cara á tempada 2009–10 fichou pola SD Ponferradina, en Segunda División B. Durante os seguintes anos converteuse no futbolista máis importante da historia do club berciano, disputando máis de 500 partidos e superando a Marcos Tyrone como o máximo goleador histórico do equipo.

## Notas
Merlot

miniatura|Uvas merlot.

**Merlot** é unha caste de uva tinta, froito da videira común (*Vitis vinifera*) orixinaria de Francia, de pequeno tamaño, forma esférica e pel grosa de cor negra azulada, de cultivo moi estendido. É unha das responsábeis das características dos viños tintos de Saint Émillion, na rexión de Bordeos, en Francia. Malia ser unha caste xeralmente utilizada en viños para seren consumidos novos, as vinícolas de Saint Émillion garanten rótulos de lonxevidade.

Hoxe cultívase en Francia, nos Estados Unidos, en Italia, no Brasil, en Bulgaria, en Australia, en Moldova, en Suráfrica, en Romanía, en Chile, en Nova Zelandia, en España, en Suíza, en Alemaña, no Canadá, en Grecia e en Austria

## Viño 
O viño merlot é encorpado, intensamente afroitado, complexo, cunha harmónica estrutura e con perfecto equilibrio. Presenta unha cor vermella-púrpura, os seus aromas son densos e afroitados, tendo unha boa evolución, deixando así o seu aroma con moita complexidade. O padal é rico, lene, perfectamente equilibrado, sedoso e de gran clase.

## *Sideways* 
Este viño volveuse moi famoso pola súa aparición no filme estadounidense de 2004 *Sideways* (en Galiza estreado en castelán co título *Entre copas*). No filme, o protagonista rexeita unha copa deste viño nunha cea en California. A pesar diso, cando o filme se aproxima ao final, os personaxes deléitanse cunha botella de Pétrus, que é, basicamente, un merlot.

Mesmo así, após o filme, as vendas da variedade decreceron nos Estados Unidos.

## Notas 
## Véxase tamén 
### Outros artigos 
* Lista de castes de uvas
Albariño (homónimos)

O termo **albariño** (de cor alba: branca) pódese referir a:
***Albariño**, variedade de uva branca autóctona de Galicia, e por extensión os viños obtidos dela.
***Carballo albariño** (*Quercus petraea*), unha especie de carballo, carballo albar, albariño.
***Cazón branco** (*Mustelus asterias*), unha especie de peixe cartilaxinoso, albariño.
Renny Harlin

**Renny Harlin**, nado como **Lauri Mauritz Harjola** o 15 de marzo de 1959, é un director de cine e produtor finés. Entre os seus filmes están *A Nightmare on Elm Street 4: The Dream Master*, *Die Hard 2*, *Cliffhanger*, *Memoria letal* e *Deep Blue Sea*.

O seu filme *A illa das cabezas cortadas* ten o Récord Guiness como o "Meirande fracaso de recadación de tódolos tempos".

## Filmografía 
### Filmes 
**Born American* (1986)
**Prison* (1987)
**A Nightmare on Elm Street 4: The Dream Master* (1988)
**The Adventures of Ford Fairlane* (1990)
**Die Hard 2* (1990)
**Cliffhanger* (1993)
**A illa das cabezas cortadas* (1995)
**Memoria letal* (1996)
**Deep Blue Sea* (1999)
**Driven* (2001)
**Mindhunters* (2004)
**Exorcist: The Beginning* (2004)
**The Covenant* (2006)
**Cleaner* (2007)
**12 Rounds* (2009)
**5 Days of War* (2011)
*''Devil's Pass* (2013)
**The Legend of Hercules* (2014)
**Skiptrace* (2015)

### Curtametraxes 
**Custody* (1980) co nome de Lauri Harjola

### Televisión 
**Kohtauspaikka 33* (1981) co nome de Lauri Harjola
**T.R.A.X.* (2000)
**Burn Notice* (Temporada 5, Episodios 514 & 518, 2011, e Temporada 6, Episodios 606 & 610, 2012)
**White Collar* (Temporada 4, Episodio 409, 2012)
**Covert Affairs* (Temporada 3, Episodio 316, 2012)
**Graceland'' (Temporada 1, Episodios 103, 105 & 108, 2013)

## Notas 
## Véxase tamén 
### Ligazóns externas 
*
Loureira

O termo **Loureira** pódese referir a:

***Loureira branca**, variedade de uva branca autóctona de Galicia, de cor dourada, común no Ribeiro e Norte de Portugal;
***Loureira tinta**, variedade de uva tinta autóctona de Galicia, de pequeno tamaño e cor negra azulada, cultivada nas Rías Baixas e Norte de Portugal; 
***Loureiro real** (*Prunus laurocerasus*), árbore das rosáceas, de follas dentadas, flores en espiga e froito similar á cereixa, loureiro romano, loureira, falso loureiro.

## Véxase tamén
### Outros artigos
***Loureiral**, lugar da parroquia de Baiona, no concello de Baiona.
Guillermo Massó García

**Guillermo Massó García** foi un aparellador e político galego.

## Traxectoria 
Perito mercantil. Estudou para aparellador na Escola Industrial de Vigo. En marzo de 1936 foi elixido secretario da Xunta directiva do PSOE de Vigo. Foi elixido polo PSOE para ocupar un posto de concelleiro en Vigo en abril de 1936. Co golpe de Estado do 18 de xullo de 1936 logrou pasar á zona republicana. Instalouse en Valencia onde participou con outros correlixionarios na creación do Grupo de Socialistas Galegos. Publicou ilustracións en *Cultura Gallega*. Despois da guerra instalouse como aparellador en Madrid. Foille incoado expediente de responsabilidades políticas en outubro de 1940.

## Notas 
## Véxase tamén 
### Bibliografía 
*
Vance Joy

**James Keogh**, nado en Melbourne o 1 de decembro de 1987, máis coñecido como **Vance Joy**, é un cantante australiano. Asinou un contrato por cinco álbums con Atlantic Records no 2013. Ademais, lanzou o EP ''God Loves You When You're Dancing* en marzo de 2013. A súa canción "Riptide" foi votada como a número 1 de Triple J Hottest 100 de 2013. Joy lanzou o seu primeiro álbum, *Dream Your Life Away'', o 5 de setembro de 2014 en Australia e 9 de setembro de 2014.

## Discografía 
### Álbums 
### EPs 
## Notas 
## Véxase tamén 
### Ligazóns externas 
*Páxina oficial
Loureira branca

**Loureira branca** ou **marqués** é unha variedade de vide *(Vitis vinifera)* de uva branca autóctona de Galicia, de pequeno tamaño, forma esférica e pel grosa de cor verde amarelada, utilizada especialmente para a elaboración dos viños das denominacións de orixe Rías Baixas, Ribeira Sacra e Ribeiro.

Coñécese tamén cos nomes de branco redondo, cheiro, dourada, loureira marqués, loureira branca e loureiro. A súa principal distribución de cultivo espállase entre o sur da D.O. Rías Baixas, Ribeiro e Norte de Portugal onde é unha das variedades principais na rexión dos Vinhos Verdes.

Segundo a Orde APA/1819/2007, pola que se actualiza o anexo V, clasificación das variedades de videira, do Real Decreto Español 1472/2000, do 4 de agosto, polo que se regula o potencial de produción vitícola, **loureira branca**, considérase variedade recomendada para as condicións de Galiza, único lugar onde se cultiva (ademais do Norte de Portugal). Existe tamén unha loureira tinta, moi escasa.

O nome de loureira ou loureiro procede claramente de louro, e este do latín *laurus* (‘escuro’), mesma orixe que dá nome ao loureiro. Neste caso, o nome, máis que pola cor, explícase probablemente polo aroma que infunde e que recorda á planta das lauráceas.

## Características 
A videira é de elevado rendimento. Os cachos da caste loureira son grandes e non moi compactos, mentres que os bagos, de gran calidade, son medios de tamaño uniforme e de cor amarelada ou averdada. Produce viños de elevada acidez e con aromas florais, minerais e afroitados moi acentuados. Alén de orixinar viños "monovarietais" (unha soa caste) acostuma combinarse coas castes treixadura (*trajadura* en portugués) e arinto (en Portugal). En Galiza ensambla con variedades como caíño. Ten un alto índice de glicerol, e os viños teñen unha gradación alcólica entre 10,5 e 11,5%.

## Notas 
## Véxase tamén
### Ligazóns externas
* donselecto.net
César Carracedo

**Julio César Carracedo Pose**, nado na Coruña en 1976, é un xornalista e escritor galego.

## Traxectoria
Xornalista radiofónico. Foi xefe de informativos na COPE en Ferrol, director do programa *Hoy por hoy* e director de informativos da fin de semana na Cadena SER en Santiago de Compostela. En 2006 recibiu un accésit do Premio Modesto R. Figueiredo polo relato "A cota láctea" e unha mención no certame de Relato Curto do Concello de Mugardos. En 2014 gañou o Premio do xurado do Premio Diario Cultural de teatro radiofónico da Radio Galega coa obra *Explotados* e o accésit do Modesto R. Figueiredo polo relato "Gran sol". En 2015 obtivo o segundo premio da categoría B do X Premio de Narración Curta do Concello de Curtis. De xuño de 2015 a 2019 traballou no gabinete de prensa da Alcaldía de Lalín.

## Notas
## Véxase tamén
### Ligazóns externas
*César Carracedo: “Explotados conta unha historia moi actual, e faino dende unha perspectiva crítica” Entrevista.
Loureira tinta

**Loureira tinta** é unha variedade de vide *(Vitis vinifera)* de uva tinta autóctona de Galiza, de pequeno tamaño, forma esférica e pel grosa de cor negra azulada, de cultivo pouco estendido e utilizada especialmente na elaboración dos viños da Denominación de Orixe Rías Baixas.

Existe tamén unha loureira branca, máis común, cunha uva branca, tamén autóctona de Galicia e do Norte de Portugal, de pequeno tamaño, forma esférica e pel grosa de cor verde amarelada, utilizada especialmente para a elaboración dos viños das denominacións de orixe Rías Baixas, Ribeira Sacra e Ribeiro.

## Notas
Maider Unda

**Maider Unda González de Audicana**, nada en Vitoria o 2 de xullo de 1977, é unha deportista vasca, que compite en  loita libre feminina na categoría de 72 quilos. Foi 14 veces campioa de España, medalla de bronce nos Xogos Olímpicos de 2012 e no Mundial de 2009, prata no Europeo de 2013, e bronce no Europeo de 2010 e no Europeo de 2013.

## Notas 
## Véxase tamén 
### Ligazóns externas 
*Páxina oficial
*Ficha da deportista na páx. do COE.
Johnny Lewis

**Jonathan Kendrick "Johnny" Lewis**, nado nos Ánxeles o 29 de outubro de 1983 e finado no barrio de Los Feliz da mesma cidade o 26 de setembro de 2012, foi un actor estadounidense de cine e televisión. Lewis era coñecido por interpretar a Kip "Half-Sack" Epps nas dúas primeiras temporadas de *Sons of Anarchy*. Tamén fixo papeis secundarios en *Underclassman* (2005), *Aliens vs. Predator: Requiem* (2007) e *The Runaways* (2010).

## Véxase tamén 
### Ligazóns externas 
*
Juan González Pérez

**Juan Antonio González Pérez**, nado en Nigrán o 4 de marzo de 1963, é un político galego do PSdeG-PSOE, alcalde de Nigrán dende xuño do 2015.

## Traxectoria 
Licenciado en Historia. Dirixe a Fundación Érguete-Integración desde 1997. Secretario xeral do PSOE de Nigrán dende 1999. En 2003 foi elixido concelleiro e de 2007 a 2011 formou parte do bipartito PSOE-BNG como concelleiro de Urbanismo e Facenda. Nas eleccións municipais de 2015 encabezou a candidatura do PSdeG a alcaldía de Nigrán e foi elixido alcalde.

## Obras 
**Nigrán. Memoria dunha guerra (1936-1939)*, 1998.  (Recolle a palabra ferida dos que perderon a guerra de 1936, os que padeceron a furia dos vencedores, e tamén a voz destes, nunha procura de revisar a Historia cedendo a palabra aos seus protagonistas.)

## Notas 
## Véxase tamén 
### Outros artigos 
*Eleccións municipais en Nigrán

### Ligazóns externas 
*Juan González repite como candidato del PSOE a la Alcaldía de Nigrán Artigo en *Faro de Vigo*
Enrique Cabaleiro González

**Enrique Cabaleiro González**, nado en Tui, é un avogado e político galego do PSdeG-PSOE.

## Traxectoria 
Licenciado en Dereito. É funcionario de prisións. 

Foi concelleiro de medio ambiente en Salceda de Caselas polo PSdeG de 2007 a 2011. Nas eleccións municipais de 2011 encabezou a candidatura socialista en Tui e logrou 2 concelleiros. Nas eleccións municipais de 2015 encabezou de novo a candidatura do PSdeG-PSOE á alcaldía de Tui, logrou 3 concelleiros e foi elixido alcalde co apoio de Alternativa Tudense, Son de Tui, BNG, Converxencia 21 e Alternativa Popular de Tui. En outubro de 2017 foi desaloxado da alcaldía por Carlos Vázquez Padín (C 21) logo dunha moción de censura, cos votos do PP, Alternativa Popular de Tui e Cidadáns Tudenses. Nas eleccións municipais de 2019 recuperou a alcaldía ó quedarse o PSdeG a tan só 1 voto de conseguila maioría absoluta, a cal incluso nun principio se lle outorgou. Nas eleccións municipais de 2023, renovou a alcaldía ao conseguir 6 concelleiros e contar co apoio do BNG.

## Notas 
## Véxase tamén 
### Outros artigos 
*Eleccións municipais en Tui

### Ligazóns externas 
*Entrevista en *Faro de Vigo*
Faneca (homónimos)

O termo **faneca** pódese referir a diferentes especies de peixes:

***Faneca común** (*Gadus luscus* ou *Trisopterus luscus*) peixe teleósteo dos anacantos semellante ao abadexo que abunda no Cantábrico.
***Faneca prateada** (*Merlangus argenteus* ou *Gadiculus argenteus*) peixe osteíctio gadiforme da familia dos gádidos, corbelo prateado.
***Faneca brava** (*Echiichthys vipera* ou *Trachinus vipera*) peixe pezoñento que inxecta veleno a través das espiñas situadas na parte lumbar e causa dores aos bañistas, peixe araña menor.
***Faneca de Noruega** (*Trisopterus esmarkii*) peixe osteíctio da orde dos gadiformes moi común na costa europea do océano Atlántico.
Prizren

**Prizren** (en albanés: *Prizren* / *Prizreni*; bosníaco: *Prizren*; serbio: *Призрен*; turco: *Prizren*, *Pürzeyn*, *Perzerrin*) é unha cidade histórica de Kosovo. É a capital administrativa do concello e do distrito de Prizren. A cidade ten unha poboación de 178,000 (censo de 2011), facendo a segunda cidade máis grande de Kosovo. Os residentes de PRizren son maiormente de etnia albanesa. Prizren fica situada nos Montañas do Šar (*Malet e Sharrit*) no sur de Kosovo, preto da fronteira con Albania e Macedonia do Norte.

## Servizos públicos 
### Sanidade 
A sanidade en Prizren consta cun sistema de 14 centros de saúde e 26 casas de saúde. O sector da sanidade ten 475 empregados, incluíndo doutores e enfermeiras, 264 mulleres e 211 homes. O hospital rexional de Prizren oferta servizos a aproximadamente 250,000 persoas. O hospital ten contratadas a 778 traballadores.

### Educación 
Hai 48 escolas de primaria con 28,205 alumnos e 1,599 profesores, seis instituto con 9,608 estudantes e 503 profesores; tamén hai garderías privadas. Hai unha universidade pública en Prizren, ofertando cursos en bosníaco, albanés e turco.

## Linguas oficiais 
No concello de Prizren, o albanés, o serbio, o bosníaco e o turco son linguas oficiais.

## Cultura e monumentos 
Prizren alberga cada ano o festival de documentais Dokufest.

A cidade ten numersoas mesquitas, igrexas católicas e ordoxas e outros monumentos, entre os que destacan:

* Ponte de Pedra de Prizren
* Shadervan
* Mesquita de Sinan Pasha
* Mesquita de Muderis ALi Efendi
* Mesquita Katip Sinan Qelebi
* Mosteiro dos Santos Arcanxos
* Fortaleza de Kaljaja
* Igrexa da Santa Salvación
* Igrexa de Nosa Señora de Ljeviš
* Igrexa de San Nicolás
* Igrexa de San Kyriaki
* Catedral de San Xurxo
* Catedral de Nosa Señora do Perpetuo Socorro
* Escola de música de Lorenc Antoni
* Casa de Shuaip Pasha
* Teatro de Prizren
* Seminario Ortodoxo de Prizren

## Clima 
## Cidades irmandadas 
## Galería de imaxes 

House of the League of Prizren.JPG|Museo de Prizren
Prizren City from the Castle.jpg|Panorama de Prizren 
Şadırvan - Prizren 01.jpg|Shadervan
2013-10-06 Stone Bridge, Prizren, Kosovo 8649.jpg|Ponte de Pedra
Bogorodica Ljeviska1.jpg|Igrexa de Nosa Señora de Ljeviš
PrizrenCollection2 2010 IMG 0695.JPG|Mesquita de Kuklibeu
Modern Prizren.jpg|*Graffitis* en Prizren

## Notas 
## Véxase tamén 
### Ligazóns externas 
* Concello de Prizren pola República de Kosovo.
* Prizren, capital serbia  
* Universidade de Prizren  
* Imaxes de Prizren
Rebordechau

Como topónimo **Rebordechau** pode referirse a:

;En Galiza
***Rebordechau**, parroquia do concello de Vilar de Barrio;
****Rebordechau**, lugar de dita parroquia.

## Véxase tamén
### Outros artigos
***Rebordechá**, lugar da parroquia de San Pedro de Laroá, no concello de Xinzo de Limia.
Rebordechá, San Pedro de Laroá, Xinzo de Limia

**Rebordechá** é un lugar da parroquia de San Pedro de Laroá, no concello ourensán de Xinzo de Limia. No ano 2022 tiña 156 habitantes, dos cales 79 eran homes e 77 mulleres.

## Lugares e parroquias 
### Lugares de San Pedro de Laroá 
### Parroquias de Xinzo de Limia 
## Notas 
## Véxase tamén 
### Outros artigos 
* Lugares de Xinzo de Limia
Eloxio da loucura

***Eloxio da loucura*** (en latín *Stultitiae Laus* e en grego *Morias Enkomium*) é un ensaio escrito en latín en 1509 por Erasmo de Rotterdam e impreso por primeira vez en 1511. Foi traducida ao galego por Manuel Enrique Vázquez Buján, e editado pola Universidade de Santiago de Compostela con prólogo de Ofelia Rey Castelao. Está considerada unha das obras máis notables do Renacemento e desempeñou un papel moi importante nos inicios da Reforma protestante.

## Historia e características 
Está inspirado en *De Triunfo Stultitiae* polo humanista italiano Perisauli Faustino, nacido en Tredozio, preto de Forlì. Despois de escribir o ensaio nunha semana, Erasmo revisou e estendeu o traballo durante unha estancia na casa que tiña Thomas More en Bucklersbury.

## Contido 
Comeza cunha loa satírica (un fragmento da virtuosa loucura) ao xeito de Luciano de Samosata autor grego cuxo traballo fora recentemente traducido ao latín polo propio Erasmus e Thomas More. Despois diso, o ton escurece cunha serie de discursos solemnes, onde a loucura fai un eloxio da cegueira e da demencia, e nos cales se realiza un exame satírico de supersticións e prácticas piadosas e corruptas da Igrexa católica, así como a loucura de pedantes (incluíndo ao propio Erasmus). O autor retornara recentemente de Roma profundamente decepcionado onde se tiña queixado da evolución que viu na Curia Romana.
 
O ensaio está cheo de alusións clásicas, nun estilo típico dos eruditos humanistas do Renacemento. A loucura preséntase como unha deusa, filla de Plutón e da Xuventude (Hebe), creado por embriaguez e ignorancia; entre os seus compañeiros fieis atópanse: Philautia (o narcisismo), Kolakia (a adulación), Leteo (o esquecemento), Misoponia (a preguiza), Hedone (o pracer), Anoia (a loucura), Tryphe (a irreflexión), Komos (a intemperanza) e Eegretos Hypnos (o sono profundo).

Erasmo foi un bo amigo de More, con quen compartiu un gusto para o humor e outras actividades intelectuais. O título *Morias Encomium*, pode ser entendido como un *eloxio de More*. No texto abundan dobres e ata triplos significados.

## Recepción 
O *Eloxio da loucura* coñeceu un enorme éxito popular, para a sorpresa de Erasmo e, ás veces, para o seu desgusto. O papa León X encontrouna divertida. Antes da morte de Erasmo xa fora traducida ao francés e ao alemán, e pronto se seguiría unha edición ao inglés. Unha edición de 1511 que foi ilustrada con xilogravuras de Hans Holbein, que se converteron nas ilustracións máis difundidas da obra.

Influenciou na esperanza da retórica durante o século XVI, e a arte da adoxografía (o eloxio de cousas sen valor) converteuse nun exercicio popular entre os estudantes isabelinos.

## Véxase tamén 
### Ligazóns externas 
* Tradución ao galego
Gran Premio de Portugal de 1984

O **Gran Premio de Portugal de 1984** foi unha carreira de automobilismo de Fórmula Un, celebrada o 21 de outubro de 1984 no circuíto de Estoril. Foi a décimo sexta e última da tempada de Fórmula Un de . Este foi o primeiro Gran Premio de Portugal do campionato de Fórmula Un desde 1960, cando se celebrou no Boavista circuíto urbano de Porto.

Niki Lauda necesitaba o segundo posto para asegurar o título, e logrouno cando Nigel Mansell abandonou a 18 voltas para o final. Como resultado, gañou o título por só medio punto sobre o seu compañeiro de equipo Alain Prost. Os pilotos que puntuaron gañaron un total de 13 campionatos mundiais entre eles, e os tres pilotos no podio foron todos (polo menos) triplos campións do mundo en diferentes épocas. Niki Lauda, achegándose ao final da súa longa e distinguida carreira na F1, Alain Prost, gozando dos mellores anos da súa carreira, e Ayrton Senna, aínda nos albores da súa.

## Clasificación 
## Posicións logo da carreira 
;Clasificación no campionato de pilotos

;Clasificación do campionato de construtores

* **Nota**: Só están incluídos os cinco primeiros postos en ambos os grupos de clasificación. Tyrrell e os seus pilotos foron descalificados do campionato mundial de 1984 e os seus resultados e puntos reasignados.

## Notas 
* Lauda e Prost comezaron a carreira loitando polo campionato do mundo de pilotos.
** Lauda (66 pts,) necesitaba quedar
*** 1º ou 2º
*** 3º ou 4º, con Prost 2º ou peor
*** 5º ou 6º, con Prost 3º ou peor
*** Prost 4º ou peor
** Prost (62´5 pts.) necesitaba quedar
*** 1º con Lauda 3º ou peor
*** 2º con Lauda 5º ou peor
*** 3º con Lauda 7º ou peor
* Esta foi a última vez que un Gran Premio celebrado en Europa puxo fin á tempada ata .

*A menos que se indique o contrario, todos os resultados da carreira tómanse de *

## Véxase tamén 
### Ligazóns externas
Xosé Lois Piñeiro

**Xosé Lois Piñeiro García**, nado na Pobra do Caramiñal o 7 de maio de 1971, é un político galego. Pertence o grupo de esquerdas Nós Pobra.

## Traxectoria 
Profesor do IES Espiñeira de Boiro. Exmilitante do Bloque Nacionalista Galego, foi elixido concelleiro na Pobra por esta formación en 2007, sendo a maiores deputado provincial a partir de 2011. En maio de 2014 abandonou o BNG e pasou a formar parte de Compromiso por Galicia, dimitindo como deputado provincial pero conservando a acta de concelleiro na Pobra como non adscrito.

Nas eleccións municipais de 2015 encabezou a candidatura veciñal de confluencia de Nós Pobra á alcaldía da Pobra do Caramiñal e foi elixido alcalde co apoio do BNG e do PSdeG, gobernando en minoría. En 2016 abandonou  CxG para integrarse definitivamente no proxecto de En Marea. Nas eleccións municipais de 2019 foi a candidatura máis votada, con 5 concelleiros, e revalidou a alcaldía como cabeza da lista máis votada e co apoio da única concelleira do PSdeG, gobernando ambos en minoría ata que en outubro de 2020 se incorporaron ao goberno os 2 concelleiros do BNG.

Nas municipais de 2023 encabezou de novo Nós Pobra e baixou de 5 a 3 concelleiros, sendo superados polos 6 do PPdeG. Nesta situación a súa coalición de goberno perdeu a maioría para gobernar, polo que o árbitro da situación pasou a ser o único concelleiro da formación VIxP (exmembro do PP), que podía equilibra-la balanza en favor dos populares ou da esquerda. O veto de VIxP á súa continuidade como alcalde, ó cal se sumou o BNG, estendido posteriormente á súa número 2, supuxo que ambos renunciasen á alcaldía en favor do número 3 de Nós Pobra José Carlos Vidal Suárez, o cal finalmente foi elixido alcalde co apoio do BNG, PSdeG e VIxP. Pasou a ocuparse da Concellería de Urbanismo e Medio Ambiente no novo goberno cuatripartito conformado para dito mandato. Foi un dos promotores de Sumar Galicia.
 

## Notas 
## Véxase tamén 
### Outros artigos 
*Eleccións municipais na Pobra do Caramiñal